Numero

Numerot (latinan sanasta numerus ’lukumäärä, joukko’) ovat merkkejä, joita voidaan käyttää joko lukujen tai numerosarjojen ilmaisemiseen. Jos numeroita käytetään yhdessä muiden merkkien, kuten kirjaimien, kanssa, on tuloksena merkkijono. Länsimaissa käytetään yleisesti arabialaisia numeroita kymmenkantaisessa lukujärjestelmässä. Tässä järjestelmässä numerot ovat 0, 1, 2, 3, 4, 5, 6, 7, 8, 9. Nämä numerot muodostavat lukuja paikkamerkintäperiaatteen mukaisesti niin, että luvun arvo riippuu siinä käytettävien numeromerkkien arvoista ja niiden keskinäisestä järjestyksestä. Sanaa numero käytetään yhdeksää suuremmistakin luvuista silloin, kun ne eivät niinkään ilmaise lukumäärää, vaan ovat jollekin asialle käytettyjä tunnuksia. Esimerkkejä tällaisesta numero-sanan käytöstä ovat muun muassa lottonumerot, osoitenumerot, sivunumero, pelinumero, luottokortin numero ja julkisen liikenteen linjojen numerot. == Historia == Ennen numeroiden keksimistä kivikautiset ihmiset esittivät lukumääriä usein viivoilla eli tukkimiehen kirjanpidolla, jossa luvun suuruutta kuvasi viivojen lukumäärä. Tällä tavalla ei pystytty esittämään kovinkaan suuria lukuja. Varhaisissa korkeakulttuureissa otettiin käyttöön uusia tapoja esittää lukuja. Moni näistä tavoista oli vain tukkimiehen kirjanpidon laajennus, jossa suurille luvuille keksittiin uusia symboleita. Numeromerkkejä kuitenkin edelleen vain toistettiin niin monta kertaa kuin niiden esittämät arvot esiintyivät luvussa. Jos esimerkiksi lukua 100 esitti tietty merkki, lukua 300 esitti sama merkki kolme kertaa. Kun keksittiin paikkamerkintäjärjestelmä, pystyttiin suuriakin lukuja kuvaamaan pienellä määrällä numeroita, eikä suurille luvuille enää tarvinnut keksiä uusia numeroita. Paikkamerkintä keksittiin itsenäisesti muun muassa Babyloniassa, Kiinassa ja Mesoamerikassa. Intialaiset matemaatikot olivat keksineet kymmenjärjestelmän 600-lukuun mennessä, ja arabit toivat nämä numerot Eurooppaan. Tässä järjestelmässä oli mukana myös uusi nollaa esittävä numero. == Numerot eri kirjoitusjärjestelmissä == Arabialainen 0 1 2 3 4 5 6 7 8 9 Bengalilainen ০ ১ ২ ৩ ৪ ৫ ৬ ৭ ৮ ৯ Devanagari ० १ २ ३ ४ ५ ६ ७ ८ ९ Itäarabialainen ٠ ١ ٢ ٣ ٤ ٥ ٦ ٧ ٨ ٩ Persialainen ٠ ١ ٢ ٣ ۴ ۵ ۶ ٧ ٨ ٩ Gurmukhi ੦ ੧ ੨ ੩ ੪ ੫ ੬ ੭ ੮ ੯ Urdu ۰ ۱ ۲ ۳ ۴ ۵ ۶ ۷ ۸ ۹ Heprealainen א ב ג ד ה ו ז ח ט Kiinalainen 〇 一 二 三 四 五 六 七 八 九 Kiinalainen (muodollinen) 零 壹 贰/貳 叁/叄 肆 伍 陆/陸 柒 捌 玖 Kiinalainen (suzhou) 〇 〡 〢 〣 〤 〥 〦 〧 〨 〩 Ge'ez ፩ ፪ ፫ ፬ ፭ ፮ ፯ ፰ ፱ Gudžarati ૦ ૧ ૨ ૩ ૪ ૫ ૬ ૭ ૮ ૯ Egyptiläinen 𓏺 𓏻 𓏼 𓏽 𓏾 𓏿 𓐀 𓐁 𓐂 Japanilainen / Kannadalainen ೦ ೧ ೨ ೩ ೪ ೫ ೬ ೭ ೮ ೯ Khmeriläinen ០ ១ ២ ៣ ៤ ៥ ៦ ៧ ៨ ៩ Laolainen ໐ ໑ ໒ ໓ ໔ ໕ ໖ ໗ ໘ ໙ Malajalamilainen ൦ ൧ ൨ ൩ ൪ ൫ ൬ ൭ ൮ ൯ Mongolialainen ᠐ ᠑ ᠒ ᠓ ᠔ ᠕ ᠖ ᠗ ᠘ ᠙ Burmalainen ၀ ၁ ၂ ၃ ၄ ၅ ၆ ၇ ၈ ၉ Orijalainen ୦ ୧ ୨ ୩ ୪ ୫ ୬ ୭ ୮ ୯ Roomalainen I II III IV V VI VII VIII IX Kreikkalainen (nykyinen) Α΄ Β΄ Γ΄ Δ΄ Ε΄ Ϛ΄ / ΣΤ΄ Ζ΄ Η΄ Θ΄ Shanilainen ႐ ႑ ႒ ႓ ႔ ႕ ႖ ႗ ႘ ႙ Sinhalilainen 𑇡 𑇢 𑇣 𑇤 𑇥 𑇦 𑇧 𑇨 𑇩 Tamililainen ௦ ௧ ௨ ௩ ௪ ௫ ௬ ௭ ௮ ௯ Telugulainen ౦ ౧ ౨ ౩ ౪ ౫ ౬ ౭ ౮ ౯ Thailainen ๐ ๑ ๒ ๓ ๔ ๕ ๖ ๗ ๘ ๙ Tiibetiläinen ༠ ༡ ༢ ༣ ༤ ༥ ༦ ༧ ༨ ༩ Uusi tai lü ᧐ ᧑ ᧒ ᧓ ᧔ ᧕ ᧖ ᧗ ᧘ ᧙ Jaavalainen ꧐ ꧑ ꧒ ꧓ ꧔ ꧕ ꧖ ꧗ ꧘ ꧙ == Lähteet == == Aiheesta muualla == *Kielitoimiston sanakirja / numero * Luokka:Seulonnan keskeiset artikkelit